
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 22C/89/2025 8725204945 28. 07. 2026 JUDr. Erika Borovská ECLI:SK:OSPP:2026:8725204945.4
Uznesenie Okresný súd Poprad sudkyňou JUDr. Erikou Borovskou v spore žalobkyne: A. B., nar. XX.XX.XXXX, trvale bytom C. D. XXXX/X, XXX XX E., právne zastúpená: Advokátska kancelária JUDr. Iveta Pálfy Fabianová, advokátka, Štefánikovo námestie 5, 052 01 Spišská Nová Ves, proti žalovanému: F. B., nar. XX.XX.XXXX, trvale bytom G. XXX/X, XXX XX H., žaloba o vyporiadanie BSM po rozvode, takto rozhodol: I.
Konanie z a s t a v u j e.
II.
Žiadnej zo strán náhradu trov konania n e p r i z n á v a. odôvodnenie:
1. Dňa 31.12.2025 žalobkyňa podala na tunajší súd návrh na vyporiadanie bezpodielového spoluvlastníctva strán s poukazom na jeho zánik v dôsledku právoplatného rozsudku tunajšieho súdu o rozvode manželstva strán zo dňa 17.01.2023 sp. zn. 12P 10/2022. 2. Po vykonaní dupliky a repliky podľa § 167 Civilného sporového poriadku súd na deň 28.07.2026 nariadil termín predbežného prejednania sporu. Pred jeho otvorením zástupca žalobkyne zobral žalobu celkom späť s odôvodnením, že došlo k mimosúdnemu vyporiadaniu bezpodielového spoluvlastníctva strán dohodu. Navrhol, aby súd konanie zastavil a v súlade s dojednaním strán v mimosúdnej dohode žiadnej zo strán náhradu trov konania nepriznal. 3. Podľa § 144 Civilného sporového poriadku žalobca môže vziať žalobu späť. 4. Podľa § 145 ods. 1 Civilného sporového poriadku ak je žaloba vzatá späť celkom, súd konanie zastaví. 5. Podľa § 146 ods. 1 Civilného sporového poriadku súd konanie nezastaví, ak žalovaný so späťvzatím žaloby z vážnych dôvodov nesúhlasí. Na nesúhlas žalovaného so späťvzatím žaloby neprihliada, ak dôjde k späťvzatiu žaloby skôr, než sa začalo predbežné prejednanie sporu podľa § 168 alebo pojednávanie. 6. V prejednávanej veci zástupca žalobkyne zobral žalobu späť celkom pred otvorením predbežného prejednania sporu nariadeného na deň 28.07.2026. Späťvzatie odôvodnil uzavretím mimosúdnej dohody o vyporiadaní bezpodielového spoluvlastníctva strán. Súd rešpektoval tento dispozičný úkon žalobkyne so žalobou a konanie celkom zastavil (výrok I.). 7. Podľa § 256 ods. 1 Civilného sporového poriadku ak strana procesne zavinila zastavenie konania, súd prizná náhradu trov konania protistrane. 8. Podľa § 262 ods. 1 Civilného sporového poriadku o nároku na náhradu trov konania rozhodne aj bez návrhu súd v rozhodnutí, ktorým sa konanie končí.
9. Podľa § 256 Civilného sporového poriadku ak strana procesne zavinila zastavenie konania, súd prizná náhradu trov konania protistrane. 10. Zástupca žalobkyne žalobu proti žalovanému zobral v celom rozsahu späť s odôvodnením, že po začatí konania došlo k uzavretiu mimosúdnej dohody o vyporiadaní bezpodielového spoluvlastníctva strán, vrátane dohody o náhrade trov konania. Navrhol, aby súd v prípade zastavenia konania v dôsledku tohto späťvzatia žaloby v súlade s touto dohodu žiadnej zo strán náhradu trov toho konania nepriznal. Preto súd o trovách konania rozhodol tak, ako je to uvedené vo výroku II. tohto uznesenia. 11. Podľa § 14 ods. 4 zákona č. 71/1992 Zb. o súdnych poplatkoch a o poplatku za výpis z registra trestov v znení neskorších predpisov (ďalej len „Zákon o súdnych poplatkoch“) v konaní podľa tohto zákona koná a rozhoduje vyšší súdny úradník vrátane rozhodovania o zastavení konania. Sudca v konaní koná a rozhoduje o sťažnostiach proti rozhodnutiam vyššieho súdneho úradníka. Ak sa sťažnosti vyhovie v plnom rozsahu, rozhodnutie nemusí obsahovať odôvodnenie. 12. V zmysle cit. ustanovenia v konaní podľa Zákona o súdnych poplatkoch (vrátane rozhodovania o ich vrátení) rozhoduje vyšší súdny úradník. Preto aj o vrátení súdneho poplatku za žalobu bude rozhodnuté po právoplatnosti tohto uznesenia samostatným uznesením vydaným vyšším súdnym úradníkom. Poučenie: Proti výrokom I. a II. uznesenia m o ž n o podať odvolanie, a to písomne v lehote 15 dní odo dňa jeho doručenia na Okresný súd Poprad (§ 357 ods. 1 písm. a) a písm. m) Civilného sporového poriadku). Podľa § 363 Civilného sporového poriadku v odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh.) Podľa § 366 Civilného sporového poriadku prostriedky procesného úroku alebo prostriedky procesnej obrany, ktoré neboli uplatnené v konaní pred súdom prvej inštancie možno v odvolaní použiť len vtedy, ak: a) sa týkajú procesných podmienok, b) sa týkajú vylúčenia sudcu alebo nesprávneho obsadenia súdu, c) má byť nimi preukázané, že v konaní došlo k vadám, ktoré mohli mať za následok nesprávne rozhodnutie vo veci alebo d) ich odvolateľ bez svojej viny nemohol uplatniť v konaní pred súdom prvej inštancie.

Zdroj: KAUZIS.SK – https://www.kauzis.sk/judikatura/r/ECLI:SK:OSPP:2026:8725204945.4 (dáta aktuálne k 12. 11. 2026). Záväzné je znenie zverejnené súdom.




